Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με τις διαδικασίες διευκόλυνσης της έκδοσης των πιστοποιητικών κυκλοφορίας EUR 1, της σύνταξης των δηλώσεων τιμολογίου και των εντύπων EUR 2 και της έκδοσης ορισμένων αδειών εγκεκριμένου εξαγωγέα, σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κανονισμός (ΕΟΚ) αριθ. 3351/83 της 14ης Νοεμβρίου 1983, όσον αφορά τις διαδικασίες για τη διευκόλυνση της έκδοσης των πιστοποιητικών κυκλοφορίας EUR 1 και των εντύπων EUR 2 καθώς και της έκδοσης ορισμένων αδειών εγκεκριμένου εξαγωγέα σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών.

Η ανωτέρω διευκόλυνση επιτυγχάνεται με τη θέσπιση συστήματος δηλώσεων προμηθευτή, που είναι δυνατόν να επαληθευθούν με τα πιστοποιητικά πληροφοριών INF 4, προκειμένου να αποδειχθεί ο χαρακτήρας καταγωγής κατά την αίτηση έκδοσης πιστοποιητικού κυκλοφορίας EUR 1 ή τη σύνταξη εντύπου EUR 2.

Ο κανονισμός (ΕΟΚ) αριθ. 3351/83 δεν έχει τροποποιηθεί μετά την έκδοσή του, και, ως εκ τούτου, δεν λαμβάνει υπόψη τις εξελίξεις στον τελωνειακό τομέα, εν γένει, και στον τομέα της προτιμησιακής καταγωγής, ειδικότερα.

Ειδικότερα, η καθιέρωση της δήλωσης τιμολογίου για τους σκοπούς της προτιμησιακής καταγωγής και το αίτημα παροχής νομικής βάσης όσον αφορά τη διασυνοριακή εφαρμογή της άδειας εγκεκριμένου εξαγωγέα κατέστησαν σαφή την ανάγκη αναπροσαρμογής του κανονισμού (ΕΟΚ) αριθ. 3351/83.

Η παρούσα πρόταση αποσκοπεί στα εξής:

- να καταστήσει δυνατό για τις δηλώσεις του προμηθευτή να χρησιμεύσουν ως αποδεικτικό στοιχείο του χαρακτήρα καταγωγής των εμπορευμάτων κατά τη σύνταξη της δήλωσης τιμολογίου, και

- να εξασφαλίσει ότι ένας κοινοτικός εξαγωγέας ο οποίος εξάγει από ένα ή περισσότερα κράτη μέλη εκτός του κράτους στο οποίο είναι εγκατεστημένος και ο οποίος επιθυμεί να ενεργεί με την ιδιότητα του εγκεκριμένου εξαγωγέα κατά την έννοια των σχετικών αυτόνομων προτιμησιακών καθεστώτων και των προτιμησιακών συμφωνιών θα χρειάζεται μόνο τη χορήγηση ενιαίας άδειας.

Αυτός είναι ο στόχος της παρούσας πρότασης. Η Επιτροπή καλεί το Συμβούλιο να την εγκρίνει.

2000/0232 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με τις διαδικασίες διευκόλυνσης της έκδοσης των πιστοποιητικών κυκλοφορίας EUR 1, της σύνταξης των δηλώσεων τιμολογίου και των εντύπων EUR 2 και της έκδοσης ορισμένων αδειών εγκεκριμένου εξαγωγέα, σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής [1],

[1] EE C ...

Εκτιμώντας τα εξής:

(1) Ο κανονισμός (ΕΟΚ) αριθ. 3351/83 του Συμβουλίου της 14ης Νοεμβρίου 1983 σχετικά με τη διαδικασία για τη διευκόλυνση της έκδοσης των πιστοποιητικών κυκλοφορίας EUR 1 και της σύνταξης των εντύπων ΕUR 2 σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Οικονομικής Κοινότητας και ορισμένων χωρών [2], προβλέπει την ορθή εφαρμογή των κανόνων προτιμησιακής καταγωγής όσον αφορά τις εξαγωγές της Κοινότητας σε ορισμένες τρίτες χώρες.

[2] ΕΕ L 339, 5.12.1983, σ. 19.

(2) Μετά την έκδοση του κανονισμού (ΕΟΚ) αριθ. 3351/83 έχουν επέλθει πολλές μεταβολές στον τελωνειακό τομέα.

(3) Στο πλαίσιο της ενιαίας αγοράς έχει διαπιστωθεί ότι οι επιχειρήσεις που εξάγουν εμπορεύματα από ένα ή περισσότερα κράτη μέλη εκτός του κράτους στο οποίο είναι εγκατεστημένες και επιθυμούν να χρησιμοποιούν απλουστευμένες διαδικασίες για την έκδοση πιστοποιητικού καταγωγής είναι ορισμένες φορές υποχρεωμένες να ζητούν ξεχωριστή άδεια για κάθε κράτος μέλος εξαγωγής. Είναι επιθυμητό να απλοποιηθεί η σχετική διαδικασία εξασφαλίζοντας συγχρόνως τη συνέχιση της ορθής εφαρμογής των προτιμησιακών καθεστώτων.

(4) Οι αρχές που είναι υπεύθυνες για την έκδοση και τον έλεγχο των αποδεικτικών καταγωγής πρέπει να είναι σε θέση να τηρούν τις υποχρεώσεις της Κοινότητας που προβλέπονται από τις προτιμησιακές συμφωνίες εντός των καθορισμένων προθεσμιών.

(5) Για λόγους σαφήνειας, ο κανονισμός (ΕΟΚ) αριθ. 3351/83 είναι σκόπιμο να αντικατασταθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Πεδίο εφαρμογής

Ο παρών κανονισμός θεσπίζει τους κανόνες οι οποίοι προορίζονται να διευκολύνουν:

α) την έκδοση πιστοποιητικών κυκλοφορίας EUR 1 από τις αρχές των κρατών μελών και τη σύνταξη δηλώσεων τιμολογίου ή εντύπων EUR 2 από εξαγωγείς της Κοινότητας,

β) την έκδοση αδειών εγκεκριμένου εξαγωγέα με ισχύ σε πολλά κράτη μέλη,

γ) την εφαρμογή των μεθόδων διοικητικής συνεργασίας μεταξύ των κρατών μελών.

Άρθρο 2 Δηλώσεις προμηθευτή και η χρήση τους

1. Οι προμηθευτές υποβάλλουν με δήλωση πληροφοριακά στοιχεία σχετικά με τον χαρακτήρα των προϊόντων σε σχέση με τους κοινοτικούς κανόνες προτιμησιακής καταγωγής.

2. Οι δηλώσεις του προμηθευτή χρησιμοποιούνται από τους εξαγωγείς ως αποδεικτικό στοιχείο, ιδίως προς επίρρωση των αιτήσεων για την έκδοση πιστοποιητικών κυκλοφορίας EUR 1, ή ως βάση για τη σύνταξη των δηλώσεων τιμολογίου ή των εντύπων EUR 2.

Άρθρο 3 Σύνταξη των δηλώσεων του προμηθευτή

Εκτός από τις περιπτώσεις που προβλέπονται στο άρθρο 4, ο προμηθευτής προσκομίζει ξεχωριστή δήλωση για κάθε αποστολή εμπορευμάτων.

Ο προμηθευτής περιλαμβάνει αυτή τη δήλωση στο εμπορικό τιμολόγιο που αφορά αυτή την αποστολή ή σε δελτίο παράδοσης ή σε άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες ώστε να είναι δυνατή η εξακρίβωση της ταυτότητάς τους.

Η δήλωση αυτή μπορεί να υποβάλλεται οποτεδήποτε, ακόμη και μετά την παράδοση των εμπορευμάτων.

Άρθρο 4 Μακροπρόθεσμες δηλώσεις του προμηθευτή

1. ´Οταν ένας προμηθευτής προμηθεύει τακτικά συγκεκριμένο αγοραστή με εμπορεύματα ο χαρακτήρας των οποίων σε σχέση με τους κανόνες προτιμησιακής καταγωγής αναμένεται να παραμείνει σταθερός για σημαντική χρονική περίοδο, μπορεί να προσκομίζει μία ενιαία δήλωση προμηθευτή, καλούμενη στο εξής "μακροπρόθεσμη δήλωση προμηθευτή". Η μακροπρόθεσμη δήλωση του προμηθευτή μπορεί να καλύπτει περίοδο μέχρι ένα έτος από την ημερομηνία έκδοσης της δήλωσης.

2. Μία μακροπρόθεσμη δήλωση προμηθευτή είναι δυνατόν να υποβάλλεται με αναδρομική ισχύ. Σε αυτές τις περιπτώσεις, η ισχύς της δεν είναι δυνατόν να υπερβαίνει το χρονικό διάστημα ενός έτους από την ημερομηνία κατά την οποία άρχισε να ισχύει.

3. Ο προμηθευτής ενημερώνει αμέσως τον αγοραστή, σε περίπτωση που η μακροπρόθεσμη δήλωση του προμηθευτή για τα προμηθευόμενα εμπορεύματα παύσει να ισχύει.

Άρθρο 5 Τύπος και σύνταξη των δηλώσεων του προμηθευτή

1. Η δήλωση του προμηθευτή για τα προϊόντα που έχουν αποκτήσει το χαρακτήρα προτιμησιακής καταγωγής συντάσσεται σύμφωνα με το υπόδειγμα που προβλέπεται στο παράρτημα Ι, ή, όταν πρόκειται για μακροπρόθεσμη δήλωση του προμηθευτή, σύμφωνα με το υπόδειγμα που προβλέπεται στο παράρτημα ΙΙ.

2. Η δήλωση του προμηθευτή για τα προϊόντα που έχουν υποστεί επεξεργασία ή μεταποίηση μέσα στην Κοινότητα, χωρίς να έχουν αποκτήσει χαρακτήρα προτιμησιακής καταγωγής, συντάσσεται σύμφωνα με το υπόδειγμα που προβλέπεται στο παράρτημα ΙΙΙ ή, όταν πρόκειται για μακροπρόθεσμη δήλωση του προμηθευτή, σύμφωνα με το υπόδειγμα που προβλέπεται στο παράρτημα ΙV.

3. Η δήλωση του προμηθευτή πρέπει να φέρει το πρωτότυπο της χειρόγραφης υπογραφής του προμηθευτή και είναι δυνατόν να συντάσσεται σε προτυπωμένο έντυπο. Εντούτοις, όταν το τιμολόγιο και η δήλωση του προμηθευτή συντάσσονται με ηλεκτρονικό υπολογιστή, η δήλωση του προμηθευτή δεν χρειάζεται απαραίτητα να φέρει χειρόγραφη υπογραφή υπό τον όρο ότι ο προμηθευτής παρέχει στον πελάτη έγγραφη ανάληψη υποχρέωσης ότι αποδέχεται την πλήρη ευθύνη για κάθε δήλωση προμηθευτή από την οποία προκύπτει ότι η εν λόγω δήλωση ισχύει σαν να έφερε πράγματι τη χειρόγραφη υπογραφή του.

Άρθρο 6 Πιστοποιητικά πληροφοριών INF 4

1. Για να επαληθεύουν την ακρίβεια και τη γνησιότητα κάθε δήλωσης προμηθευτή, οι τελωνειακές αρχές έχουν την ευχέρεια να ζητούν από τον εξαγωγέα την προσκόμιση από τον προμηθευτή πιστοποιητικού πληροφοριών INF 4 για το οποίο χρησιμοποιείται το υπόδειγμα που περιέχεται στο παράρτημα V.

2. Το πιστοποιητικό πληροφοριών INF 4 εκδίδεται από τις τελωνειακές αρχές του κράτους μέλους στο οποίο είναι εγκατεστημένος ο προμηθευτής. Οι εν λόγω αρχές έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών βιβλίων του προμηθευτή καθώς και οποιοδήποτε άλλο έλεγχο κρίνουν αναγκαίο.

3. Οι τελωνειακές αρχές εκδίδουν το πιστοποιητικό πληροφοριών INF 4 εντός τριών μηνών από την παραλαβή της αίτησης, στο οποίο ορίζεται κατά πόσον η δήλωση που προσκόμισε ο προμηθευτής ήταν ορθή.

4. Το συμπληρωμένο πιστοποιητικό παραδίδεται στον προμηθευτή ο οποίος το αποστέλλει στον εξαγωγέα προκειμένου να το διαβιβάσει στην αρμόδια τελωνειακή αρχή.

Άρθρο 7 Φύλαξη των δηλώσεων και των δικαιολογητικών εγγράφων

1. Ο προμηθευτής ο οποίος συντάσσει δήλωση του προμηθευτή φυλάσσει όλα τα έγγραφα αποδεικτικά στοιχεία με τα οποία αποδεικνύεται η ορθότητα της δήλωσης για χρονικό διάστημα τουλάχιστον τριών ετών.

2. Η τελωνειακή αρχή στην οποία έχει υποβληθεί η αίτηση για την έκδοση πιστοποιητικού πληροφοριών INF 4 φυλάσσει το έντυπο της αίτησης για τρία τουλάχιστον έτη.

Άρθρο 8 Άδεια εγκεκριμένου εξαγωγέα

1. Ένας εξαγωγέας ο οποίος εξάγει τακτικά εμπορεύματα από κράτος μέλος διαφορετικό από το κράτος στο οποίο είναι εγκατεστημένος, δύναται να αποκτήσει το καθεστώς εγκεκριμένου εξαγωγέα όσον αφορά τις εν λόγω εξαγωγές.

Για τον σκοπό αυτό υποβάλλει αίτηση στις αρμόδιες τελωνειακές αρχές του κράτους μέλους, στο οποίο είναι εγκατεστημένος, και τηρεί τα έγγραφα στοιχεία τα οποία περιέχουν την απόδειξη της καταγωγής.

2. ´Οταν οι αρχές, που αναφέρονται στην παράγραφο 1, εξακριβώνουν ότι πληρούνται οι όροι που καθορίζονται στα πρωτόκολλα καταγωγής των σχετικών συμφωνιών ή στην κοινοτική νομοθεσία που αφορά τα αυτόνομα καθεστώτα και εκδίδουν την άδεια, ενημερώνουν τις τελωνειακές αρχές των ενδιαφερομένων κρατών μελών.

Άρθρο 9 Αμοιβαία διοικητική συνδρομή

Οι τελωνειακές αρχές των κρατών μελών παρέχουν αμοιβαία συνδρομή για τον έλεγχο της ακρίβειας των πληροφοριών που περιέχονται στις δηλώσεις των προμηθευτών και την εξασφάλιση της ορθής λειτουργίας του συστήματος των αδειών εγκεκριμένου εξαγωγέα.

Άρθρο 10 ´Ελεγχος των δηλώσεων του προμηθευτή

1. Σε περίπτωση που ένας εξαγωγέας δεν είναι σε θέση να υποβάλει πιστοποιητικό πληροφοριών INF 4 εντός χρονικού διαστήματος τεσσάρων μηνών από την αίτηση των τελωνειακών αρχών, οι τελωνειακές αρχές του κράτους μέλους εξαγωγής μπορούν να ζητήσουν απευθείας από τις αρχές του κράτους μέλους στο οποίο είναι εγκατεστημένος ο προμηθευτής να επιβεβαιώσουν τον χαρακτήρα των υπό εξέταση προϊόντων αναφορικά με τους κανόνες προτιμησιακής καταγωγής.

2. Για την εξασφάλιση της ορθής εφαρμογής των διατάξεων της παραγράφου 1, οι τελωνειακές αρχές του κράτους μέλους εξαγωγής αποστέλλουν στις τελωνειακές αρχές του κράτους μέλους στο οποίο απευθύνεται η αίτηση όλες τις πληροφορίες που διαθέτουν και αναφέρουν τους τυπικούς ή ουσιαστικούς λόγους που δικαιολογούν την έρευνα.

Προς επίρρωση της αίτησής τους, παρέχουν όλα τα έγγραφα και όλες τις πληροφορίες που έχουν συγκεντρώσει και οι οποίες δικαιολογούν την υπόνοια ότι η δήλωση του προμηθευτή είναι ανακριβής.

3. Ο έλεγχος διενεργείται από τις τελωνειακές αρχές του κράτους μέλους στο οποίο έχει εκδοθεί η δήλωση του προμηθευτή. Οι εν λόγω αρχές έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών καταχωρήσεων του παραγωγού ή οποιοδήποτε άλλο έλεγχο θεωρούν αναγκαίο.

4. Οι τελωνειακές αρχές που ζητούν τον έλεγχο ενημερώνονται για τα αποτελέσματα το συντομότερο δυνατό μέσω του πιστοποιητικού πληροφοριών INF 4.

5. Εάν δεν υπάρξει απάντηση εντός πέντε μηνών από την ημερομηνία της αίτησης ελέγχου ή εάν η απάντηση δεν περιλαμβάνει επαρκή στοιχεία για τον καθορισμό της πραγματικής καταγωγής των προϊόντων, οι τελωνειακές αρχές της χώρας εξαγωγής προβαίνουν στην ακύρωση των εκδοθέντων πιστοποιητικών κυκλοφορίας EUR 1, των δηλώσεων τιμολογίου ή των εντύπων EUR 2 που συντάσσονται σύμφωνα με τα εν λόγω έγγραφα.

Άρθρο 11 Κατάργηση

Ο κανονισμός (ΕΟΚ) αριθ. 3351/83 καταργείται.

Παραπομπές στον καταργούμενο κανονισμό λογίζονται ως παραπομπές στον παρόντα κανονισμό.

Άρθρο 12 Μεταβατικές διατάξεις

1. Οι δηλώσεις του προμηθευτή, συμπεριλαμβανομένων των μακροπρόθεσμων δηλώσεων του προμηθευτή, που υποβλήθηκαν πριν από την ημερομηνία έναρξης ισχύος του παρόντος κανονισμού, εξακολουθούν να ισχύουν .

2. Οι δηλώσεις του προμηθευτή που είναι σύμφωνες με τα υποδείγματα που προβλέπονται στον κανονισμό (ΕΟΚ) αριθ. 3351/83 είναι δυνατόν να εξακολουθήσουν να εκδίδονται για περίοδο δώδεκα μηνών από την έναρξη ισχύος του παρόντος κανονισμού.

3. Τα έντυπα του πιστοποιητικού πληροφοριών INF 4, σύμφωνα με το υπόδειγμα που παρέχεται στο παράρτημα V του κανονισμού (ΕΟΚ) αριθ. 3351/83, είναι δυνατόν να εξακολουθήσουν να χρησιμοποιούνται για περίοδο δώδεκα μηνών από την ημερομηνία έναρξης ισχύος του παρόντος κανονισμού.

Άρθρο 13

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I Δήλωση προμηθευτή για προϊόντα που έχουν χαρακτήρα προτιμησιακής καταγωγής

Η δήλωση προμηθευτή, το κείμενο της οποίας ακολουθεί, πρέπει να συντάσσεται αφού ληφθούν υπόψη οι σημειώσεις στο κάτω μέρος της σελίδας. Δεν χρειάζεται ωστόσο να επαναλαμβάνονται οι εν λόγω σημειώσεις

ΔΗΛΩΣΗ

Ο υπογεγραμμένος δηλώνω ότι τα εμπορεύματα που απαριθμούνται στο παρόν έγγραφο......... [3] είναι καταγωγής......... [4] και ανταποκρίνονται στους κανόνες καταγωγής που διέπουν τις προτιμησιακές συναλλαγές με: ...................................................... [5]

[3] Εάν πρόκειται για ορισμένα μόνον από τα εμπορεύματα που απαριθμούνται στο έγγραφο, τα εμπορεύματα αυτά πρέπει να δηλώνονται σαφώς ή να σημειώνονται και το σημείο αυτό να αναφέρεται στη δήλωση ως εξής: "... τα οποία απαριθμούνται στο παρόν τιμολόγιο και φέρουν το σημείο... είναι καταγωγής ...".

[4] Η Κοινότητα, το κράτος μέλος ή η χώρα εταίρος.

[5] Σχετική(ές) χώρα(ες) εταίρος(οι).

Αναλαμβάνω την υποχρέωση να παράσχω στις τελωνειακές αρχές κάθε συμπληρωματικό αποδεικτικό στοιχείο που θα κρίνουν αναγκαίο:

....................... [6]

[6] Τόπος και ημερομηνία.

................................ [7]

[7] Όνομα και θέση στην εταιρεία.

............................................. [8]

[8] Υπογραφή.

ΠΑΡΑΡΤΗΜΑ II Μακροπρόθεσμη δήλωση προμηθευτή για προϊόντα που έχουν χαρακτήρα προτιμησιακής καταγωγής

Η δήλωση προμηθευτή, το κείμενο της οποίας ακολουθεί, πρέπει να συντάσσεται αφού ληφθούν υπόψη οι σημειώσεις στο κάτω μέρος της σελίδας. Δεν χρειάζεται ωστόσο να επαναλαμβάνονται οι εν λόγω σημειώσεις.

ΔΗΛΩΣΗ

Ο υπογεγραμμένος, δηλώνω ότι τα εμπορεύματα που περιγράφονται κατωτέρω:

....................... [9]

[9] Περιγραφή.

..................... [10]

[10] Εμπορική περιγραφή που αναφέρεται στα τιμολόγια, π.χ. αριθμός του υποδείγματος.

.........................

........................

τα οποία αποστέλλονται τακτικά ......................, [11] είναι καταγωγής ............. [12] και ανταποκρίνονται στους κανόνες καταγωγής που διέπουν τις προτιμησιακές συναλλαγές με ...................................... [13]

[11] Επωνυμία της προμηθευόμενης εταιρείας.

[12] Η Κοινότητα, το κράτος μέλος ή η χώρα εταίρος.

[13] Σχετική(ές) χώρα(ες) εταίρος(οι).

Η παρούσα δήλωση ισχύει για όλες τις μελλοντικές αποστολές των προϊόντων αυτών από:..................... έως ........................................, [14]

[14] Αναφέρατε τις ημερομηνίες. Η προθεσμία δεν πρέπει να υπερβαίνει κανονικά τους δώδεκα μήνες.

Αναλαμβάνω την υποχρέωση να ενημερώσω αμέσως ................................. για την ενδεχόμενη λήξη ισχύος της παρούσας δήλωσης.

Αναλαμβάνω την υποχρέωση να παράσχω στις τελωνειακές αρχές κάθε συμπληρωματικό αποδεικτικό στοιχείο που θα κρίνουν αναγκαίο.

................................... [15]

[15] Τόπος και ημερομηνία.

................................ [16]

[16] Όνομα και θέση στην εταιρεία. Επωνυμία και διεύθυνση της εταιρείας.

............................... [17]

[17] Υπογραφή.

ΠΑΡΑΡΤΗΜΑ III Δήλωση προμηθευτή για προϊόντα που δεν έχουν χαρακτήρα προτιμησιακής καταγωγής

Η δήλωση προμηθευτή, το κείμενο της οποίας ακολουθεί, πρέπει να συντάσσεται αφού ληφθούν υπόψη οι σημειώσεις στο κάτω μέρος της σελίδας. Δεν χρειάζεται ωστόσο να επαναλαμβάνονται οι εν λόγω σημειώσεις.

ΔΗΛΩΣΗ

Ο υπογεγραμμένος, προμηθευτής των εμπορευμάτων τα οποία καλύπτονται από το συνημμένο έγγραφο, δηλώνω ότι

1. Οι ακόλουθες ύλες οι οποίες δεν είναι καταγωγής Κοινότητας χρησιμοποιήθηκαν στην Κοινότητα για την παραγωγή των εν λόγω εμπορευμάτων:

TTTABLE

2. Οι υπόλοιπες ύλες που χρησιμοποιήθηκαν στην Κοινότητα για την παραγωγή αυτών των εμπορευμάτων κατάγονται από την Κοινότητα.

Αναλαμβάνω την υποχρέωση να παράσχω στις τελωνειακές αρχές κάθε συμπληρωματικό αποδεικτικό στοιχείο που θα κρίνουν αναγκαίο.

.................................... [18]

[18] Τόπος και ημερομηνία.

................................ [19]

[19] Όνομα και θέση στην εταιρεία, ονομασία και διεύθυνση της εταιρείας.

............................... [20]

[20] Υπογραφή.

ΠΑΡΑΡΤΗΜΑ IV Μακροπρόθεσμη δήλωση προμηθευτή για προϊόντα που δεν έχουν χαρακτήρα προτιμησιακής καταγωγής

Η δήλωση προμηθευτή, το κείμενο της οποίας ακολουθεί, πρέπει να καταρτίζεται αφού ληφθούν υπόψη οι σημειώσεις στο κάτω μέρος της σελίδας. Δεν χρειάζεται ωστόσο να επαναλαμβάνονται οι εν λόγω σημειώσεις.

ΔΗΛΩΣΗ

Ο υπογεγραμμένος, προμηθευτής των εμπορευμάτων που καλύπτονται από το παρόν έγγραφο, τα οποία αποστέλλονται τακτικά ..........., [21] δηλώνω ότι:

[21] Όνομα και διεύθυνση του πελάτη.

1. Οι ακόλουθες ύλες οι οποίες δεν είναι καταγωγής Κοινότητας χρησιμοποιήθηκαν στην Κοινότητα για την παραγωγή των εν λόγω εμπορευμάτων:

TTTABLE

2. Οι υπόλοιπες ύλες που χρησιμοποιήθηκαν στην Κοινότητα για την παραγωγή αυτών των εμπορευμάτων κατάγονται από την Κοινότητα.

Η παρούσα δήλωση ισχύει για όλες τις μελλοντικές αποστολές αυτών των προϊόντων από ......... έως ........... . [22]

[22] Αναφέρατε τις ημερομηνίες. Η προθεσμία δεν θα πρέπει να υπερβαίνει τους δώδεκα μήνες.

Αναλαμβάνω την υποχρέωση να ενημερώσω αμέσως ................................. για την ενδεχόμενη λήξη ισχύος της παρούσας δήλωσης.

Αναλαμβάνω την υποχρέωση να παράσχω στις τελωνειακές αρχές κάθε συμπληρωματικό αποδεικτικό στοιχείο που θα κρίνουν αναγκαίο.

.................................... [23]

[23] Τόπος και ημερομηνία.

................................ [24]

[24] Όνομα και θέση στην εταιρεία, επωνυμία και διεύθυνση της εταιρείας.

............................... [25]

[25] Υπογραφή.

ΠΑΡΑΡΤΗΜΑ V VΠΙΣΤΟΠΟΙΗΤΙΚΟ ΠΛΗΡΟΦΟΡΙΩΝ ΙNF 4 ΚΑΙ ΑΙΤΗΣΗ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΟΥ ΠΛΗΡΟΦΟΡΙΩΝ INF 4

1. ΟΔΗΓΙΕΣ ΕΚΤΥΠΩΣΗΣ

1. Το έντυπο στο οποίο συντάσσεται το πιστοποιητικό πληροφοριών INF 4 τυπώνεται σε λευκό χαρτί, γραφής χωρίς μηχανικούς πολτούς, και ζυγίζει από 40 έως 65 γρ. ανά τετραγωνικό μέτρο.

2. Οι διαστάσεις του εντύπου είναι 210 x 297 χιλιοστά.

3. Τα κράτη μέλη αναλαμβάνουν την εκτύπωση των εντύπων. Τα έντυπα φέρουν αύξοντα αριθμό που επιτρέπει την εξακρίβωση της ταυτότητάς τους. Τα έντυπα τυπώνονται σε μια από τις επίσημες γλώσσες της Κοινότητας

TTTABLE

Σημειώσεις

1. Τα πιστοποιητικά δεν πρέπει να περιέχουν ξέσματα ούτε προσθήκες. Οι ενδεχόμενες τροποποιήσεις που επιφέρονται σ' αυτό πρέπει να γίνονται με διαγραφή των εσφαλμένων ενδείξεων και με προσθήκη ενδεχομένως των επιθυμητών ενδείξεων. Κάθε τέτοια τροποποίηση πρέπει να εγκρίνεται από τον συντάκτη του πιστοποιητικού και να θεωρείται από τις τελωνειακές αρχές της χώρας ή του εδάφους εκδόσεως.

2. Τα είδη που αναγράφονται επί του πιστοποιητικού πρέπει να αναφέρονται το ένα μετά το άλλο χωρίς να παρεμβάλλονται κενά διάστιχα και κάθε είδος πρέπει να φέρει αύξοντα αριθμό. Αμέσως κάτω από το τελευταίο είδος πρέπει να σύρεται οριζόντια γραμμή. Οι χώροι που δεν έχουν χρησιμοποιηθεί πρέπει να διαγράφονται κατά τρόπο ώστε να καθίσταται αδύνατη κάθε μεταγενέστερη προσθήκη.

3. Τα εμπορεύματα περιγράφονται κατά τις εμπορικές συνήθειες με στοιχεία επαρκή για τη διαπίστωση της ταυτότητάς τους.

4. Το έντυπο συμπληρώνεται σε μια από τις επίσημες γλώσσες της Κοινότητας. Οι τελωνειακές αρχές του κράτους μέλους που πρέπει να παράσχει τις πληροφορίες ή να τις χρησιμοποιήσει έχουν το δικαίωμα να ζητήσουν τη μετάφραση των πληροφοριών που περιέχονται στα έγγραφα που τους υποβάλλονται στην επίσημη γλώσσα ή σε μια από τις επίσημες γλώσσες του κράτους μέλους των στοιχείων που φέρουν τα έντυπα που τους προσκομίζονται.

TTTABLE

ΔΗΛΩΣΗ ΤΟΥ ΕΞΑΓΩΓΕΑ

Ο υπογεγραμμένος προμηθευτής των εμπορευμάτων που περιγράφονται στην οπίσθια όψη,

ΔΗΛΩΝΩ ότι τα εμπορεύματα αυτά πληρούν τους απαιτούμενους όρους για την έκδοση του συνημμένου πιστοποιητικού.

ΠΕΡΙΓΡΑΦΩ τις περιστάσεις που επέτρεψαν σ' αυτά τα εμπορεύματα να πληρούν τους όρους αυτούς:

ΕΠΙΣΥΝΑΠΤΩ τα παρακάτω δικαιολογητικά: [26]

[26] Π.χ. έγγραφα εισαγωγών, πιστοποιητικά κυκλοφορίας, τιμολόγια, δηλώσεις κατασκευαστών κλπ. που αφορούν τα μεταποιημένα προϊόντα ή τα επανεξαχθέντα αρχικά εμπορεύματα.

ΑΝΑΛΑΜΒΑΝΩ την υποχρέωση να προσκομίσω, αν οι αρμόδιες αρχές το ζητήσουν, οποιοδήποτε συμπληρωματικό στοιχείο που θα εκρίνετο αναγκαίο από αυτές για την έκδοση του προσαρτημένου πιστοποιητικού, καθώς επίσης και να δεχθώ, εφόσον συντρέχει λόγος, οποιονδήποτε έλεγχο από τις ανωτέρω αρχές των λογιστικών μου στοιχείων και των συνθηκών κατασκευής των εμπορευμάτων που αναφέρονται ανωτέρω.

ΖΗΤΩ την έκδοση του συνημμένου πιστοποιητικού για τα εμπορεύματα αυτά

(Τόπος και ημερομηνία)

(υπογραφή)

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΔΡΑΣΗΣ

Πρόταση κανονισμού του Συμβουλίου όσον αφορά τις διαδικασίες για τη διευκόλυνση της έκδοσης των πιστοποιητικών κυκλοφορίας EUR 1 και των εντύπων EUR.2 καθώς και της έκδοσης ορισμένων αδειών εγκεκριμένου εξαγωγέα σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών.

2. ΣΧΕΤΙΚΌ (Α) ΚΟΝΔΥΛΙΟ (Α) ΤΟΥ ΠΡΟΫΠΟΛΟΓΙΣΜΟΥ

Ουδέν.

3. ΝΟΜΙΚΗ ΒΑΣΗ

´Αρθρο 133 της συνθήκης.

4. ΠΕΡΙΓΡΑΦΗ ΤΗΣ ΔΡΑΣΗΣ

Ο παρών κανονισμός αποσκοπεί στα εξής:

- να χρησιμεύσει η δήλωση του προμηθευτή ως αποδεικτικό στοιχείο για τη σύνταξη της δήλωσης τιμολογίου όσον αφορά την προτιμησιακή καταγωγή, και

- να παράσχει τη νομική βάση για τη διασυνοριακή εφαρμογή της άδειας εγκεκριμένου εξαγωγέα.

5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Καμία.